Սթենլի Բրյուս

**Սթենլի Մելբուրն Բրյուս** (, ), 1923-1929 թվականներին Ավստրալիայի վարչապետ։ Լոնդոնի թագավորական ընկերության անդամ (1944)։

## Կյանքի վաղ տարիներ
thumb|left|220px|Սթենլի Բրյուսի լուսանկարը Առաջին համաշխարհային պատերազմի տարիներին
Ծնվել է 1883 թվականի ապրիլի 15-ին՝ Մելբուռն քաղաքում՝ առևտրական Ջոն Բրյուսի ընտանիքում։ 1891 թվականին ընդունվել է Տուրակի մասնավոր դպրոց, իսկ 1896 թվականին կրթությունը շարունակել է Մելբուռնի Անգլիկան եկեղեցու միջնակարգ դասական դպրոցում ()։ Հոր մոտ իրացվելիության հետ կապված խնդիրներ առաջանալուց հետո ընտանիքը տեղափոխվել է Բրիտանիա։ Այդտեղ Սթենլին որոշ ժամանակ աշխատել է իր հոր պահեստում, իսկ 1902 թվականին ընդունվել է Քեմբրիջի համալսարանի Թրինիթի-Հոլ քոլեջ։ Այն ավարտելուց անմիջապես հետո Լոնդոնում իրավաբանություն է սովորել, իսկ 1907 թվականին աշխատանքի է անցել փաստաբանների կոլեգիայում։ 

1913 թվականի հուլիսի 12-ին ամուսնացել է Էթել Դանլոպի () հետ։ Առաջին համաշխարհային պատերազմի սկսվելուց հետո ծառայության է անցել բրիտանական բանակում։ Մասնակցել է Դարդանելի օպերացիային, որի ժամանակ վիրավորում է ստացել։ Կռիվներին մասնակցելու համար պարգևատրվել է բրիտանական Ռազմական խաչի շքանշանով։ Վերադառնալով զորաշարք, Սթենլին կրկին վիրավորում է ստացել՝ այս անգամ Ֆրանսիայում։ Տեղի ունեցած վերջին իրադարձությունից հետո ազատվել է զինվորական ծառայությունից։ Ֆրանսիայում տեղի ունեցած ռազմական գործողություններին մասնակցելու համար պարգևատրվել է ֆրանսիական Ռազմական խաչ շքանշանով։

## Քաղաքական կարիերա
Զորացրվելուց հետո Բրյուսը վերադարձել է Մելբուռն և սկսել է քաղաքականությամբ հետաքրքրվել։ Նրա հանրային ելույթները գրավել են Ազգայնական կուսակցության ուշադրությունը։ Անդամակցելով այդ կուսկացությանը 1918 թվականին ընտրվել է Ներկայացուցիչներին պալատի անդամ։ 1921 թվականին Բրյուսը նշանակվել է ֆինանսների մինիստրի պաշտոնում։ 1922 թվականին կայացած ընտրությունների արդյունքում Ազգայնական կուսակցության շատ անդամներ դուրս են մնացել խորհրդարանից։ Իր պաշտոնը չլքելու համար գործող վարչապետ Ուիլյամ Հյուզին անհարժեշտ է եղել կոալիցիա կազմել Ազգայնական կուսակցության հետ։ Կուսակցությունը, սակայն, նրան հասկացնել է տվել, որ չի պատրաստվում պաշտպանել նրա թեկնածությունը։ Արդյունքում Հյուզը լքել է զբաղեցրած պաշտոնը՝ իր փոխարեն այն առաջարկելով Բրյուսին։

### Վարչապետության տարիներ
Բրյուսը կոալիցիոն կառավարություն ձևավորելու նպատակով բանակցություններ է վարել ազգայնականների առաջնորդ Էրլ Փեյջինի հետ և 1923 թվականի փետրվարի 9-ին՝ 39 տարեկան հասակում ընտրվել է Ավստրալիայի վարչապետի պաշտոնում։ Ազգայնականների հետ կոալիցիոն կառավարություն ձևավորելու արդյունքում, Սթենլին ստիպված է եղել խորհրդարանի 11 տեղերից 5-ը տրամադրել ազգայնականներին։ Բրյուսի՝ Ավստրալիայի վարչապետի պաշտոնում նշանակվելը շրջադարձային է եղել Ավստրալիայի քաղաքական պատմության մեջ։ Եղել է առաջին վարչապետը, որը չի մասնակցել դաշնություն ստեղծելու շարժմանը, նախկինում չի համարվել գաղութային, ինչպես նաև 1901 թվականի առաջին դաշնային խորհրդարանների անդամ։ Բացի այդ, իր վարչապետության ընթացքում որոշ ժամանակով կատարել է արտաքին գործերի (1923 թվականի փետրվարից մինչև 1929 թվականի հոկտեմբեր), առողջապահության (1927 թվականի ապրիլի մինչև 1928 թվականի փետրվար), առևտրի և մաքսատան մինիստրերի (1928 թվականի մայիսից նոյեմբեր) պարտականությունները։ thumb|right|220px|Սթենլի Բրյուսի լուսանկարը իր վարչապետության տարիներինԲանակցություններ վարելով Ազգայնական կուսակցության առաջնորդի հետ, ինչպես նաև հասարակության մեջ օգտագործելով հակակոմունիստական տրամադրությունները, Բրյուսը ավստրալական քաղաքականության ողջ տիրապետումը կենտրոնացրել է իր ձեռքերի մեջ։ 1923 թվականի մարտին՝ խորհրդարանի դիմաց իր առաջին ելույթի ժամանակ, շարադրել է Ավստրալիայի քաղաքականության հիմնական սկզբունքները․
* Տնտեսական աճ Բրիտանական կայսրության շրջանակներում՝ *«մարդկանց, շուկայի և գումարի»* միջոցով։
* Ավստրալիայի մասնակցույթունը Բրիտանական կայսրության արտաքին քաղաքականության ձևավորման մեջ։
* Ավելի արդյունավետ ֆինանսական կառավարում դաշնային կառավարության և նահանգների միջև։
* Մայրաքաղաքի կառուցապատում։ Բրյուսը մեծ ուշադրություն է հատկացրել Կանբերրայի զարգացմանը։
* Դաշնային կառավարության լիազորությունների ընդարձակում արտադրական հարաբերություններում

1925 թվականին կայացած ընտրությունների արդյունքում հաղթանակ է տարել Լեյբորիստական կուսակցության նկատմամբ։

Իր վարչապետության վերջին տարիները նշանավորվել են աշխատավորների բազմաթիվ գործադուլներով, որոնք ավարտվել են 1929 թվականին՝ Նոր Հարավային Ուելսում տեղի ունեցած ապստամբությունից հետո։

## Կյանքի վերջին տարիներ
1929 թվականի ընտրությունների ժամանակ կրած պարտությունից վերադառնալով Բրիտանիա, սկսել է բիզնեսով զբաղվել։ Չնայած դրան, 1931 թվականին կրկին մասնակցել է ընտրություններին։ Միակ ավստրալիացին է, որին հաջողվել է վարչապետի պաշտոնը լքելուց հետո խորհրդարան վերադառնալ։ Ջոզեֆ Լայոնսի կառավարության օրոք դարձել է անպորտֆել մինիստր։ 1933 թվականին հրաժարական է տվել՝ Միացյալ Թագավորությունում Ավստրալիայի բարձր կոմիսարի պաշտոնը զբաղեցնելու նպատակով։

1947 թվականին Սթենլի Բրյուսը դարձել է Ավստրալիայի պատմության միակ վարչապետը, որը ստացել է ժառանգական պերի տիտղոսը, ինչպես նաև ավստրալացի առաջին գաղթականը, որը ներկայացվել է Միացյալ Թագավորության լորդերի պալատում։

Մահացել է 1967 թվականի օգոստոսի 25-ին՝ Լոնդոնում։
Stanley Bruce bust.jpg|Սթենլի Բրյուսի կիսանդրին


## Ծանոթագրություններ

Կատեգորիա:1862 ծնունդներ
Կատեգորիա:1952 մահեր
Կատեգորիա:20-րդ դարի քաղաքական գործիչներ
Կատեգորիա:Ազնվականություն
Կատեգորիա:Անձինք այբբենական կարգով
Կատեգորիա:Առաջին համաշխարհային պատերազմի զինվորականներ
Կատեգորիա:Ավստրալիայի վարչապետներ
Կատեգորիա:Ավստրալիայի քաղաքական գործիչներ
Կատեգորիա:Երկրորդ համաշխարհային պատերազմի քաղաքական առաջնորդներ
Կատեգորիա:Իրավագետներ
Կատեգորիա:Լոնդոնի թագավորական ընկերության անդամներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Ռեկտորներ
Կատեգորիա:Քեմբրիջի Թրինիթի քոլեջի շրջանավարտներ
Կատեգորիա:Քեմբրիջի համալսարանի շրջանավարտներ